**12. NAPIRENDI PONT**

**- Budapest VII. ker. Rottenbiller u. 43-45. szám alatti épület 1. emeleti tantermeinek bérbeadása –**

**dr. Csomor Sándor:** A képviselő testület döntése volt, hogy ebben a funkcióban kell hasznosítani az ingatlant. Már az is jó, ha a költségeket nem az önkormányzatnak kell fizetni, és legalább részben kibéreli valaki.

**Moldován László:** Mik a távlati célok ezzel az épülettel?

**dr.Csomor Sándor:** Tudomása szerint a képviselő testület oktatási célú hasznosításról döntött.

**Benedek Zsolt:** Megerősíti Csomor úr szavait, és javasolja Moldován úrnak, hogy ha további információt szeretne az épülettel kapcsolatban, akkor Juhász alpolgármester úrhoz forduljon.

**Gergely József:** Kérdése, hogy a bérlők a közüzemi költségeket is vállalják-e.

**dr.Csomor Sándor:** A határozati javaslatban benne van, hogy a bérlő kifejezetten vállalja a rá eső közüzemi díjak megfizetését.

**Előterjesztő a határozati javaslat A.) változatát javasolja elfogadásra.**

**528/2012.(05.24.) Sz. PKB határozat**

**- Budapest VII. ker. Rottenbiller u. 43-45. szám alatti épület 1. emeleti tantermeinek bérbeadása –**

**1. Budapest Főváros VII. kerület Erzsébetváros Képviselő-testületének Pénzügyi és Kerületfejlesztési Bizottsága úgy dönt, hogy javasolja Budapest Főváros VII. kerület Erzsébetváros Képviselő-testületének, hogy a nem lakás célú helyiségek bérbeadásánál alkalmazható legkisebb bérleti díjak mértékéről szóló (2012. április 1-jétől hatályos) 130/2012.(III.22.) számú Kt. határozat az alábbi ponttal kiegészüljön:**

***13/A)***

***A Képviselő-testület a nem a VII. kerületi önkormányzat által fenntartott intézmények részére a 9); 10) és a 12) pontban meghatározott bérleti díjtól eltérő, alacsonyabb mértékű bérleti díj megállapításáról is rendelkezhet. A bérleti díj azonban – társasházi ingatlan esetében - nem lehet kevesebb, mint a helyiség után az Önkormányzat által a Társasháznak kifizetett díjak (közös költség) összessége.***

**2. Budapest Főváros VII. kerület Erzsébetváros Képviselő-testületének Pénzügyi és Kerületfejlesztési Bizottsága úgy dönt, hogy javasolja Budapest Főváros VII. kerület Erzsébetváros Képviselő-testületének, hogy a 12/2012.(III.26.) sz. önkormányzati rendelet 57. §. (3) b.) pontja alapján hozzájáruljon ahhoz, hogy a Budapest VII. Rottenbiller u. 43-45 sz. alatti, 33524. hrsz-on nyilvántartott 100%-os önkormányzati tulajdonú épület 1. emeletén található 8 db, összesen: 535 m2 alapterületű 106-109., valamint 111-114. számú tantermei oktatás céljára Budapest- Fasori Református Kollégium Julianna Általános Iskolája (1071 Budapest, Városligeti fasor 7.) részére – 2012. szeptember 1-jétől határozatlan időre, bérbeadásra kerüljön az alábbi feltételek mellett:**

**Bérleti díjfizetési kötelezettsége oktatás céljára az alábbi:**

**10.000,- Ft/hó + ÁFA tantermenként, mely összeg évente a KSH által megállapított infláció mértékével emelkedik.**

**A bérlő kifejezetten vállalja, hogy a rá eső közüzemi díjakat megfizeti a bérleti szerződésben foglaltak szerint.**

**Felelős: Vattamány Zsolt polgármester**

**Határidő:** **határozat kézhezvételétől számított 45 nap**

*A fenti határozatot a Bizottság egyhangúan (5 igen, 0 nem szavazattal, 0 tartózkodással) elfogadta.*