ALAPÍTÓ OKIRAT

(tervezet)

**ERöMŰ**

**Erzsébetvárosi Összevont**

**Művelődési Központ Nonprofit**

**Korlátolt Felelősségű Társaság**

Jelen …… oldalból álló módosításokkal egységes szerkezetbe foglalt

Alapító Okiratot készítette és ellenjegyezte

dr. …………………….ügyvéd

**Alapító Okirat**

*amelyben alulírott Alapító a gazdasági társaságokról szóló 2006. évi IV. törvény (Gt.) rendelkezéseinek és Budapest Főváros VII. kerület Erzsébetváros Önkormányzata Képviselő-testületének ……/2012. (….) számú határozata alapján abból a célból került elfogadásra, hogy a 2. pontban megjelölt Alapító nem jövedelemszerzésre irányuló közös gazdasági tevékenység folytatására egyszemélyes nonprofit korlátolt felelősségű társaság formájában gazdasági társaságot hoz létre az alábbiak szerint:*

**1. A társaság cégneve, székhelye, telephelye(i), e-mail elérhetősége**

1.1. A társaság cégneve: **ERöMŰ Erzsébetvárosi Összevont Művelődési Központ Nonprofit Korlátolt Felelősségű Társaság**

A társaság rövidített cégneve: ERöMŰ Nonprofit Kft.

1.2. A társaság székhelye: **1073 Budapest, Wesselényi u. 17.**

A társaság székhelye egyben a központi ügyintézés helye is.

1.3. A társaság telephelye: **Róth Miksa Emlékház és Gyűjtemény**

**1078 Budapest, Nefelejcs u. 26.**

1.4. A cég e-mail elérhetősége:

**2. A társaság alapítója (tagja)**

2.1. Cégnév: Budapest Főváros VII. kerület Erzsébetváros Önkormányzata

Cégjegyzékszám ( nyilvántartási szám): 735704

Székhely: 1073 Budapest, Erzsébet krt. 6.

Képviseletre jogosult neve: Vattamány Zsolt polgármester

2.2. A helyi önkormányzatokról szóló 1990. évi LXV. törvény (Ötv.) 8. § (1) bekezdésében meghatározott közösségi tér biztosítását, közművelődés támogatását a helyi közösség művelődési érdekeinek és kulturális szükségleteinek figyelembevételével a helyi lehetőségeknek és sajátosságoknak megfelelően - figyelemmel a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény és a Budapest Főváros VII. kerület Erzsébetváros Önkormányzat Képviselő-testületének 41/2003. (XII. 22.) számú önkormányzati rendeletének szabályaira - az alapító, mint helyi önkormányzat a társaság működésével kívánja megvalósítani.

Az alapító a társaság működése során a közművelődési feladatok hatékony, és egyben költségtakarékos ellátását helyezi előtérbe, amelyre vonatkozóan a társasággal külön okiratba foglalt közművelődési megállapodást, illetve vagyonkezelési szerződést kíván kötni.

**3. A társaság tevékenységi köre(i)**

**3.1. Főtevékenység:**

9004 ’08 Művészeti létesítmények működtetése

3.2. Egyéb tevékenység

9102 ’08 Múzeumi tevékenység

9102 ’08 Történelmi hely, építmény egyéb látványosság működtetése

3.3. A társaság ügyvezetése nem jogosult a tevékenységi körök módosítására.

**4. A társaság működésének időtartama, üzleti éve**

4.1. A társaság határozatlan időtartamra alakul.

4.2. A társaság üzleti éve azonos a naptári évvel.

**5. A társaság törzstőkéje, rendelkezésre bocsátás ideje**

5.1. A társaság törzstőkéje

A társaság törzstőkéje 1.500.000.-Ft, azaz egymillió - ötszázezer forint, amely teljes egészében készpénzbetétből áll, amely a törzstőke 100 százaléka (100%).

5.2. A bejegyzési kérelem cégbírósághoz történő benyújtásáig a pénzbeli hozzájárulás 100%-át be kell fizetni a társaság számlavezető bankjába/pénztárába.

5.3. A törzstőke teljesítésének megtörténtét az ügyvezető köteles a cégbíróságnak bejelenteni.

**6. Az alapító (tag) törzsbetétje**

Név: Budapest Főváros VII. kerület Erzsébetváros Önkormányzata

Törzsbetét összege: 1.500.000.-Ft, azaz egymillió - ötszázezer forint, amely a törzstőke 100 százaléka (100%).

Törzsbetét összetétele: teljes egészében pénzbeli hozzájárulás

**7. Üzletrész**

A társaság bejegyzését követően a tag jogait és a társaság vagyonából a tagot megillető hányadot az üzletrész testesíti meg. Az üzletrészhez kapcsolódó vagyoni jogok a társaságot illetik, mivel a társaság működése során képződött nyereség a gazdasági társaság vagyonát gyarapítja. A tagnak csak egyetlen üzletrésze lehet.

**8. Az üzletrészek átruházása, felosztása**

8.1. Az egyszemélyes társaság a saját üzletrészét nem szerezheti meg.

8.2. Az üzletrész csak átruházás, a megszűnt tag jogutódlása és öröklés, valamint a házastársi közös vagyon megosztása esetén osztható fel.

8.3. Ha az egyszemélyes társaság az üzletrész felosztása vagy a törzstőke emelése folytán új taggal egészül ki, és így többszemélyes társasággá válik, a tagok kötelesek az alapító okiratot társasági szerződésre módosítani.

**9. A nyereség felosztásának tilalma**

8. A tagot a társaságnak a Gt. 4.§ (3) bekezdés szerint a gazdasági tevékenységből származó nyereség a tagok ( részvényesek) között nem osztható fel, az a gazdasági társaság vagyonát gyarapítja. Nonprofit gazdasági társaság üzletszerű gazdasági tevékenységet csak kiegészítő jelleggel folytathat.

**10. Az alapítói határozat**

10.1.A társaságnál taggyűlés nem működik, a taggyűlés jogait az alapító gyakorolja.A taggyűlés hatáskörébe tartozó ügyekben az alapító határozattal dönt, és erről az ügyvezetőt írásban értesíti.

Az alapító bármikor elvonhatja az ügyvezetőtől hatáskörét és írásban is utasíthatja.

10.2. Az alapító kizárólagos hatáskörébe tartoznak mindazon kérdések, amelyeket a Gt. a taggyűlés kizárólagos hatáskörébe utal.

**11. Az ügyvezető, a cégvezető**

10.1. A társaságnak egy ügyvezetője van, akinek megbízatása határozatlan időre szól.

A társaság ügyvezetője:

Név: ………………

Születési helye és ideje: ………..

Anyja születési neve: ……………..

Lakcíme: ………….

A megbízatás kezdő időpontja: …………

A megbízatás lejárta: ……………..

Az ügyvezető fizetőképességi nyilatkozat tételére köteles.

10.2. A társaságnál cégvezető kinevezésére nem kerül sor.

**12. Cégjegyzés**

12.1.A cégjegyzés a társaság írásbeli képviselete, amelyre **önállóan** az **ügyvezető** jogosult.

11.2. A társaság cégjegyzése akként történik, hogy a társaság géppel vagy kézzel előírt, előnyomott, vagy nyomtatott cégelnevezése alá az **ügyvezető** vagy a cégvezető önállóan írja alá a nevét az ügyvédi ellenjegyzéssel ellátott aláírás-minta vagy közjegyző által készített aláírási címpéldány szerint.

**13. Felügyelőbizottság**

13.1. A társaságnál felügyelőbizottság választására sor kerül. A felügyelőbizottság három tagból áll.

13.2. A felügyelőbizottság elnöke:

Név: …..

Anyja születési neve: ……

Lakcíme: ……..

A megbízatás határozott időre szól.

A megbízatás kezdő időpontja: ……….

A megbízatás lejárta: ………

13.3. A felügyelőbizottság tagjai:

Név: …….

Anyja születési neve: ……..

Lakcíme: ……..

A megbízatás határozott időre szól.

A megbízatás kezdő időpontja: ……..

A megbízatás lejárta: ……….

Név: ………

Anyja születési neve: ……..

Lakcíme: ………….

A megbízatás határozott időre szól.

A megbízatás kezdő időpontja: ……..

A megbízatás lejárta: ………

13.4. A Felügyelőbizottság tagjait és elnökét az alapító határozott időre választja meg.

**14. Könyvvizsgáló**

A társaság könyvvizsgálója:

Név: …..

Anyja születési neve: ……

Lakcíme: ……..

Kamarai nyilvántartási szám:

Cégnév:

Cégjegyzékszám:

Székhely:

A könyvvizsgálat elvégzéséért személyében felelős természetes személy neve:

Anyja neve: ……

Lakcíme: ……..

Kamarai nyilvántartási szám:

Helyettes könyvvizsgáló neve:

Anyja neve: ……

Lakcíme: ……..

A megbízatás határozott időre szól.

A megbízatás kezdő időpontja: ……….

A megbízatás lejárta: ………

**15. A társaság megszűnése**

14. 1. A társaság jogutód nélküli megszűnése esetében a hitelezők kielégítése után fennmaradó vagyon az alapítót illeti meg. A Társaság a cégjegyzékből való törléssel szűnik meg.

14.2. Jogutód nélkül szűnik meg a társaság:

– az alapító határozata alapján,

–  amennyiben a Cégíróság a Ctv.-ben meghatározott ok miatt megszünteti,

– ha jogszabály így rendelkezik.

**16. A véleményezési jog gyakorlásának részletszabályairól**

16.1. A felügyelőbizottság az Alapító elé terjesztett valamennyi határozattervezetet köteles megvizsgálni és arról véleményt készíteni, az alapítótól érkezett felkérés kézhezvételtől számított tizenöt napon belül.

16.2. A felügyelőbizottság ülését az elnök – akadályoztatása esetén az elnök által kijelölt tag – hívja össze írásbeli meghívó kiküldésével. A meghívóban az ülés időpontját, helyét és napirendjét, alapítói felkérést kell közölni, az esetleges írásos előterjesztéseket pedig mellékelni kell.

16.3.A meghívókat úgy kell elküldeni, hogy azokat a címzettek az ülés előtt legalább 5 (öt) nappal korábban megkapják.

16.4. Az eredeti napirendben nem szereplő napirendi pontot a felügyelőbizottság csak akkor tárgyalhat és hozhat erről határozatot, ha az ülésen valamennyi tag jelen van, és az adott napirendi pont (ok) megtárgyalásával valamennyi tag egyetért.

16.5. Szabályszerű összehívás hiányában az ülés akkor folytatható le, ha azon valamennyi tag jelen van., és a napirendet egyhangúan elfogadják. Indokolt esetben – az ok megjelölésével – a felügyelőbizottság ülése előtt 3 ( három ) napon belül is összehívható, mely esetben a meghívást telefonon vagy telefaxon és e-mailen is eszközölni lehet.

16.6. A felügyelőbizottság akkor határozatképes, ha az ülésen valamennyi tag jelen van.

16.7. A véleményezés eredményéről a felügyelőbizottság elnöke írásos véleményben tájékoztatja az Alapítót. Az írásos vélemény nyilvános.

16.8. A vezető tisztségviselő (ügyvezető) véleményezésére a fenti eljárást kell alkalmazni a határidő valamint a véleménynyilvánítás rendje tekintetében.

16.9. Az alapító e pont szerint véleményezett határozatát írásban közli a társaság ügyvezetésével , aki gondoskodik annak cégbíróságon történő letétbe helyezéséről az írásos véleménnyel együtt.

**17. Egyéb rendelkezések**

17.1. Azokban az esetekben, amikor a Gt. a társaságot kötelezi arra, hogy közleményt tegyen közzé, a társaság e kötelezettségének a Cégközlönyben tesz eleget.

17.2. A jelen alapító okiratban nem szabályozott kérdésekben a gazdasági társaságokról szóló 2006. évi IV. törvény, a társaságnak és tagjának az ott nem szabályozott vagyoni és személyi viszonyaira a Polgári Törvénykönyvről szóló 1959. évi IV. törvény rendelkezéseit kell alkalmazni.

Alapító a jelen alapító okiratot - annak elolvasása és értelmezése után - mint akaratával mindenben megegyezőt, jóváhagyólag írta alá.

Kelt: Budapesten, 2012 …………….. (hó)...... napján

Az Alapító aláírása:

…………………………………….

Budapest Főváros VII. kerület Erzsébetváros Önkormányzata

Vattamány Zsolt polgármester

Ellenjegyezte:

…………………………………..

Dr. Gotthard Gábor jegyző

Alulírott dr. …………. ügyvéd igazolom, hogy a jelen Alapító Okirat szövege megfelel az alapító okirat szerinti hatályos tartalomnak.

**Ellenjegyzem**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dr. …………….., ügyvéd

.…………….Ügyvédi Iroda

Iroda székhelye: ………………

Kelt: Budapesten, 2012. ……………